《岁尽即事三首》
元代·方回

七里滩西更上滩，十年生事一渔竿。
故人共骇霜毛短，俗子犹嫌铁面寒。
雪屋五更天地独，梅诗一句古今难。
虚名浪得真何用，空使先生刻肺肝。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。